สอบถามหน่อยค่ะ ชื่อเอ๋นะคะ พอดีว่าลืมทานยาคุมกำเนิด 1 เม็ด (กินแบบ21เม็ดของยาสมิน) ปกติกินเวลา1 ทุ่มของทุกวันแต่เมื่อวานลืมทานยา มานึกได้ตอน1ทุ่มของวันนี้ แต่ก้อกินยาพร้อมกัน2 เม็ดทันที มีโอกาสท้องมั้ยคะเพิ่งเริ่มแผงใหม่หลังหมดประจำเดือนได้ 4 วัน
สวัสดีค่ะ หากเป็นการเริ่มทานยาคุมกำเนิดแผงแรก และไม่ได้เริ่มทานเม็ดแรกภายในช่วง 1-5 วันนับจากวันแรกที่ประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากมีเพศสัมพันธ์ในช่วง 7 วันแรกของการทานยา โอกาสที่จะตั้งครรภ์ย่อมมีได้สำหรับการลืมทานยาคุมกำเนิดไป 1 เม็ด โดยปกติให้รีบทานเม็ดที่ลืมทันทีที่นึกได้ และให้ทานเม็ดต่อไปตามเวลาเดิมที่เคยทานเป็นปกติ ดังนั้น หากนึกขึ้นได้ตอน 1 ทุ่ม ซึ่งเป็นเวลาทานยาคุมตามปกติ ก็ให้ทาน 2 เม็ดในเวลา 1 ทุ่มพร้อมกันทีเดียวการลืมทานยาไป 1 วันดังกล่าว ย่อมมีผลทำให้ประสิทธิภาพในการป้องกันการตั้งครรภ์ลดลงไปบ้าง โอกาสในการตั้งครรภ์ย่อมจะมีเพิ่มขึ้นค่ะ